ครัว “การบินไทย” จัดกิจกรรม “อร่อยล้นฟ้า ไม่ต้องบิน ก็ทานได้” เริ่ม 8 ก.ค.นี้
ครัว “การบินไทย” จัดกิจกรรม “อร่อยล้นฟ้า ไม่ต้องบิน ก็ทานได้” เริ่ม 8 ก.ค.นี้
7 ก.ค. 2563

นางวรางคณา ลือโรจน์วงศ์ กรรมการผู้จัดการฝ่ายครัวการบิน บริษัท การบินไทย จำกัด (มหาชน) หรือ THAI เปิดเผยว่า ครัวการบินไทยจัดกิจกรรม “อร่อยล้นฟ้า ไม่ต้องบิน ก็ทานได้” จำหน่ายอาหารสุดพิเศษหลากหลายเมนู เพื่อให้ลูกค้าทุกคนได้สัมผัสรสชาติอาหารเหมือนให้บริการบนเครื่องบิน รังสรรค์คุณภาพโดยทีมเชฟนานาชาติจากครัวการบินไทย ปรุงสดๆ ด้วยวัตถุดิบชั้นเลิศ การันตีความอร่อย สะอาด ปลอดภัย ได้มาตรฐานระดับสากล ในราคาสุดคุ้ม
นอกจากนี้ยังมีโปรโมชั่นสมัครเพื่อรับสิทธิ์การเป็นผู้แทนจำหน่ายร้านพัฟแอนด์พาย เฉพาะภายในงานเท่านั้น โดยกิจกรรมจัดขึ้นตลอดเดือนกรกฎาคม 2563 ทุกวันพุธ พฤหัสบดี และศุกร์ เริ่มตั้งแต่วันที่ 8 กรกฎาคม 2563 เป็นต้นไป เวลา 10.00-15.00 น. ณ บริเวณโถงชั้น 1 อาคาร 1 สำนักงานใหญ่ การบินไทย ถ.วิภาวดีรังสิต